CELEX: 22014A1119(01)
Language: hu
Date: 2014-10-30 00:00:00
Title: Megállapodás levélváltás formájában a Kameruni Köztársaság és az Európai Unió között a Kameruni Köztársaság területén áthaladó, az Európai Unió által vezetett erők jogállásáról

19.11.2014   
            
            
               HU
            
            
               Az Európai Unió Hivatalos Lapja
            
            
               L 332/3
            
         MEGÁLLAPODÁS
   levélváltás formájában a Kameruni Köztársaság és az Európai Unió között a Kameruni Köztársaság területén áthaladó, az Európai Unió által vezetett erők jogállásáról
   Yaoundé, 2014. szeptember 1.
   Tisztelt Nagykövet Asszony, Tisztelt Delegációvezető Asszony!
   Miután az Egyesült Nemzetek Biztonsági Tanácsa elfogadta a 2134 (2014) sz. határozatot, az Európai Unió úgy határozott, hogy katonai műveletet (EUFOR RCA) telepít a Közép-afrikai Köztársaságba, hogy hozzájáruljon a biztonságos környezet megteremtéséhez a Közép-afrikai Köztársaságban. Az Egyesült Nemzetek Biztonsági Tanácsa az említett határozatban felkérte a Közép-afrikai Köztársasággal szomszédos államokat, hogy hozzák meg az Unió fellépésének támogatásához szükséges intézkedéseket, és különösen könnyítsék meg az uniós művelethez tartozó személyi állománynak és eszközöknek a Közép-afrikai Köztársaságba való akadálymentes és késedelem nélküli eljutását.
   Bizonyára Ön is emlékszik rá, hogy a Kameruni Köztársaság 2008. február 6-án az európai uniós erők Csádba és a Közép-afrikai Köztársaságba történő telepítését (EUFOR Tchad/RCA) engedélyező 1778 (2007) sz. ENSZ BT-határozat alkalmazásában megállapodást írt alá a Kameruni Köztársaság területén áthaladó, az Unió által vezetett erők jogállásáról.
   Jóllehet az említett megállapodás hatályát vesztette, amikor az EUFOR Tchad/RCA utolsó alakulata elhagyta az országot, a benne foglalt rendelkezések teljes mértékben megfelelnek az EUFOR RCA igényeinek.
   Azt javaslom tehát, hogy a megállapodás rendelkezései (1–19. cikk) az EUFOR RCA esetében is alkalmazandók legyenek, azzal, hogy
   
               —
            
            
               az említett cikkekben az EUFOR-ra tett valamennyi hivatkozás az EUFOR RCA-ra tett hivatkozásnak tekintendő,
            
         
               —
            
            
               az 1. cikk (4) bekezdésének a) pontjában, a 3. cikk (2) bekezdésében, a 3. cikk (3) bekezdésében, a 4. cikk (3) bekezdésében és az 5. cikk (2) bekezdésében említett szállítóeszközök magukban foglalják az EUFOR RCA-t alkotó nemzeti kontingensek tulajdonában lévő és az EUFOR RCA által bérelt szállítóeszközöket is,
            
         
               —
            
            
               az 1. cikk (4) bekezdésének b) pontjában az Egyesült Nemzetek Biztonsági Tanácsa 2007. szeptember 25-i 1778 (2007) sz. határozatára tett hivatkozást az Egyesült Nemzetek Biztonsági Tanácsa 2014. január 28-i 2134 (2014) sz. határozatára tett hivatkozásnak kell tekinteni.
            
         Lekötelezne, ha tájékoztatna arról, hogy egyetért-e a fenti javaslatokkal.
   Amennyiben kedvező válasz érkezik Öntől, ez a levél az Ön válaszával együtt a Kameruni Köztársaság területén áthaladó EUFOR RCA jogállásáról szóló, kötelező jogi erejű nemzetközi megállapodást fog létrehozni a Kameruni Köztársaság és az Európai Unió között, amely az Ön levele kézhezvételének napján lép hatályba.
   Kérem, Nagykövet Asszony, Delegációvezető Asszony, fogadja megkülönböztetett nagyrabecsülésem kifejezését.
   
      
         a Kameruni Köztársaság Kormánya részéről
      
      
         
      Pierre MOUKOKO MBONJO
      
         külügyminiszter
      
   
   Yaoundé, 2014. október 30.
   Tisztelt Miniszter Úr!
   Köszönöm 2014. szeptember 1-jei levelét, amely a Kameruni Köztársaság területén áthaladó, az Európai Unió által vezetett erők jogállására vonatkozik, és amely így szól:
   „Miután az Egyesült Nemzetek Biztonsági Tanácsa elfogadta a 2134 (2014) sz. határozatot, az Európai Unió úgy határozott, hogy katonai műveletet (EUFOR RCA) telepít a Közép-afrikai Köztársaságba, hogy hozzájáruljon a biztonságos környezet megteremtéséhez a Közép-afrikai Köztársaságban. Az Egyesült Nemzetek Biztonsági Tanácsa az említett határozatban felkérte a Közép-afrikai Köztársasággal szomszédos államokat, hogy hozzák meg az Unió fellépésének támogatásához szükséges intézkedéseket, és különösen könnyítsék meg az uniós művelethez tartozó személyi állománynak és eszközöknek a Közép-afrikai Köztársaságba való akadálymentes és késedelem nélküli eljutását.
   Bizonyára Ön is emlékszik rá, hogy a Kameruni Köztársaság 2008. február 6-án az európai uniós erők Csádba és a Közép-afrikai Köztársaságba történő telepítését (EUFOR Tchad/RCA) engedélyező 1778 (2007) sz. ENSZ BT-határozat alkalmazásában megállapodást írt alá a Kameruni Köztársaság területén áthaladó, az Unió által vezetett erők jogállásáról.
   Jóllehet az említett megállapodás hatályát vesztette, amikor az EUFOR Tchad/RCA utolsó alakulata elhagyta az országot, a benne foglalt rendelkezések teljes mértékben megfelelnek az EUFOR RCA igényeinek.
   Azt javaslom tehát, hogy a megállapodás rendelkezései (1–19. cikk) az EUFOR RCA esetében is alkalmazandók legyenek, azzal, hogy
   
               —
            
            
               az említett cikkekben az EUFOR-ra tett valamennyi hivatkozás az EUFOR RCA-ra tett hivatkozásnak tekintendő,
            
         
               —
            
            
               az 1. cikk (4) bekezdésének a) pontjában, a 3. cikk (2) bekezdésében, a 3. cikk (3) bekezdésében, a 4. cikk (3) bekezdésében és az 5. cikk (2) bekezdésében említett szállítóeszközök magukban foglalják az EUFOR RCA-t alkotó nemzeti kontingensek tulajdonában lévő és az EUFOR RCA által bérelt szállítóeszközöket is,
            
         
               —
            
            
               az 1. cikk (4) bekezdésének b) pontjában az Egyesült Nemzetek Biztonsági Tanácsa 2007. szeptember 25-i 1778 (2007) sz. határozatára tett hivatkozást az Egyesült Nemzetek Biztonsági Tanácsa 2014. január 28-i 2134 (2014) sz. határozatára tett hivatkozásnak kell tekinteni.
            
         Lekötelezne, ha tájékoztatna arról, hogy egyetért-e a fenti javaslatokkal.
   Amennyiben kedvező válasz érkezik Öntől, ez a levél az Ön válaszával együtt a Kameruni Köztársaság területén áthaladó EUFOR RCA jogállásáról szóló, kötelező jogi erejű nemzetközi megállapodást fog létrehozni a Kameruni Köztársaság és az Európai Unió között, amely az Ön levele kézhezvételének napján lép hatályba.”
   Van szerencsém tájékoztatni arról, hogy egyetértek a levelében foglaltakkal.
   Kérem, Miniszter Úr, fogadja megkülönböztetett nagyrabecsülésem kifejezését.
   
      
         az Európai Unió részéről
      
      
         
      F. COLLET
      
         nagykövet
      
      
         küldöttségvezető